Kuigi inimese mikrofloora pole sugugi juhusliku koosseisuga, teatakse üsna vähe selle moodustumise reeglitest. Millist rolli omavad varajane kokkupuude mikroorganismidega või mikroorganismide omavahelised suhted? Kas ja kuidas toimub valik mikroobide populatsioonides? Ja kõige olulisem küsimus: kuidas kontrollib inimkeha oma mikrofloora koosseisu? Kui nendele küsimustele osataks vastata, tooks see kaasa olulisi edasiminekuid  ka inimeste tervise eest hoolitsemises.